b'\n_START_ARTICLE_\nNarodni gozdni park Zhangjiajie\n_START_SECTION_\nZgodovina\n_START_PARAGRAPH_\nLeta 1982 je bil priznan kot prvi kitajski narodni gozdni park s povr\xc5\xa1ino 4810 ha . Je del precej ve\xc4\x8djega slikovitega obmo\xc4\x8dja Wulingyuan, ki je precej ve\xc4\x8dji od 397,5 km\xc2\xb2. Leta 1992 je bil Wulingyuan uradno uvr\xc5\xa1\xc4\x8den na Unescov seznam svetovne dedi\xc5\xa1\xc4\x8dine.  Leta 2001 ga je  Ministrstvo za zemljo in vire dolo\xc4\x8dilo kot dr\xc5\xbeavni Geopark (3600 km\xc2\xb2). Leta 2004 je bil Geopark Zhangjiajie naveden kot globalni geopark pri Unescu._NEWLINE_Najbolj opazne geografske zna\xc4\x8dilnosti parka so stolpom podobne formacije, ki se vidijo po celotnem parku. Kljub temu, da spominja na kra\xc5\xa1ki teren, to podro\xc4\x8dje ni nastalo zaradi apnenca in ni proizvod kemi\xc4\x8dne raztopitve, kar je zna\xc4\x8dilno za apnen\xc4\x8dasti kras. So rezultat ve\xc4\x8d letne fizi\xc4\x8dne erozije. Ve\xc4\x8dina vremenskih vplivov, ki so ustvarili te stolpe, je posledica \xc5\xa1irjenja ledu pozimi in rastlin, ki rastejo na njih. Vreme je vla\xc5\xbeno celo leto, zato je listje zelo gosto. Zdrobljen material prena\xc5\xa1ajo predvsem potoki. Te formacije so poseben simbol kitajske krajine in jih je mogo\xc4\x8de najti na mnogih starih kitajskih slikah._NEWLINE_Eden od kvarcno-pe\xc5\xa1\xc4\x8denjakovih stolpov v parku, 1080 metrov visok Ju\xc5\xbeni nebe\xc5\xa1ki steber, je bil januarja 2010 uradno preimenovan v Avatar Hallelujah Mountain (\xe9\x98\xbf\xe5\x87\xa1 \xe8\xbe\xbe - \xe5\x93\x88\xe5\x88\xa9\xe8\xb7\xaf\xe4\xba\x9a \xe5\xb1\xb1, pinyin: \xc4\x80f\xc3\xa1nd\xc3\xa1 h\xc4\x81l\xc3\xacl\xc3\xb9y\xc3\xa0 sh\xc4\x81n) v \xc4\x8dast istoimenskega filma . Po mnenju uradnikov parka so fotografije iz Zhangjiajie navdihnile lebde\xc4\x8de gore Hallelujah v filmu . Re\xc5\xbeiser in producentski oblikovalci filma so dejali, da so jih navdihnile lebde\xc4\x8de skale iz gorskih obmo\xc4\x8dij po vsem svetu, vklju\xc4\x8dno s tistimi v provinci Hunan.\n_START_SECTION_\nZgradbe\n_START_PARAGRAPH_\nDvigalo Bailong, dobesedno dvigalo stotih zmajev, je bilo za javnost odprto leta 2002. S 326 m je najve\xc4\x8dje zunanje dvigalo na svetu. V manj kot dveh minutah lahko obiskovalce dvigne od tal do vrha. Strukturo sestavljajo tri lo\xc4\x8dena steklena dvigala, od katerih lahko vsako nosi do 50 ljudi hkrati._NEWLINE_Avgusta 2016 so preko Velikega kanjona Zhangjiajie odprli Stekleni most Zhangjiajie, takrat najdalj\xc5\xa1i (430 m) in najvi\xc5\xa1ji (300 m) steklen most za pe\xc5\xa1ce na svetu . Trinajst dni po odprtju je bil most zaprt zaradi prevelikega \xc5\xa1tevila obiskovalcev. Ponovno je bil odprta 30. septembra 2016 po prilagoditvi logisti\xc4\x8dnih in varnostnih ukrepov za ravnanje z velikim \xc5\xa1tevilom turistov.'